2018. gada 17. jūlijā Noteikumi Nr. 420

Rīgā (prot. Nr. 33 7. §)

### Grozījumi Ministru kabineta 2007. gada 31. jūlija noteikumos Nr. 525 "Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa"

Izdoti saskaņā ar likuma

"Par akcīzes nodokli"

5. panta piekto daļu, 14. panta 2.1daļu,

18. panta pirmo daļu un 28. panta piekto daļu un

likuma "Par nodokļu piemērošanu brīvostās

un speciālajās ekonomiskajās zonās"

3. panta desmito daļu

1. Izdarīt Ministru kabineta 2007. gada 31. jūlija noteikumos Nr. 525 "Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa" (Latvijas Vēstnesis, 2007, 132. nr.; 2008, 162. nr.; 2009, 23., 103., 177. nr.; 2010, 51./52., 97. nr.; 2015, 30. nr.) šādus grozījumus:

1.1. svītrot 20.1punktu;

1.2. papildināt I nodaļu ar 20.2 un 20.3punktu šādā redakcijā:

"20.2 Lietotājs iesniegumu šajos noteikumos minēto izziņu saņemšanai vai pārreģistrācijai iesniedz elektroniski, izmantojot Valsts ieņēmumu dienesta elektroniskās deklarēšanas sistēmu.

20.3 Dati par lietotājam piešķirtā atļautā naftas produktu daudzuma iegādi tiek reģistrēti un iegādāto naftas produktu daudzuma uzskaite tiek nodrošināta Lauku atbalsta dienesta Elektroniskajā pieteikšanās sistēmā.";

1.3. papildināt 56. punkta ievaddaļu aiz vārda "metodēm" ar vārdiem un skaitļiem "un iegūto rezultātu reizinot ar prognozēto jaudas izmantošanas koeficientu, kura lielums ir robežās no 0,1 līdz 0,9 (atkarībā no iekārtas izmantošanas intensitātes un tehniskajām iespējām)";

1.4. izteikt 59. punktu šādā redakcijā:

"59. Piegādātājs pirms iezīmēto (marķēto) naftas produktu vai eļļas atkritumu piegādes Lauku atbalsta dienesta Elektroniskajā pieteikšanās sistēmā pārliecinās par lietotājam piešķirto iezīmēto (marķēto) naftas produktu vai eļļas atkritumu atlikušo daudzumu un realizē iezīmētos (marķētos) naftas produktus vai eļļas atkritumus, nepārsniedzot šo daudzumu un maksimālo vienas piegādes apjomu. Piegādātājs pirms iezīmēto (marķēto) naftas produktu vai eļļas atkritumu piegādes nodrošina informācijas ievadīšanu Lauku atbalsta dienesta Elektroniskajā pieteikšanās sistēmā par lietotājam piegādājamo iezīmēto (marķēto) naftas produktu vai eļļas atkritumu daudzumu. Ja lietotājs iezīmētos (marķētos) naftas produktus vai eļļas atkritumus ieved Latvijas Republikā atbilstoši šo noteikumu 85. punktam vai saņem no lietotāja, kas pārvieto vai realizē naftas produktu atlikumus saskaņā ar Valsts ieņēmumu dienesta izsniegto atļauju naftas produktu atlikumu pārvietošanai vai realizācijai, informācijas ievadīšanu Lauku atbalsta dienesta Elektroniskajā pieteikšanās sistēmā par saņemto iezīmēto (marķēto) naftas produktu vai eļļas atkritumu daudzumu nodrošina lietotājs.";

1.5. svītrot 60. punkta ievaddaļā vārdus "izziņu iezīmēto (marķēto) naftas produktu iegādei (oriģinālu) vai izziņu eļļas atkritumu iegādei (oriģinālu)";

1.6. papildināt noteikumus ar 61.1punktu šādā redakcijā:

"61.1 Ja lietotājs konstatē, ka aprēķinātais un izziņā iezīmēto (marķēto) naftas produktu iegādei vai izziņā eļļas atkritumu iegādei norādītais naftas produktu apjoms par vairāk nekā 50 % pārsniedz faktiski nepieciešamo daudzumu, lietotājs iesniedz Valsts ieņēmumu dienestā precizētu aprēķinu un šo noteikumu 60. punktā minēto iesniegumu izziņas iezīmēto (marķēto) naftas produktu iegādei vai izziņas eļļas atkritumu iegādei pārreģistrācijai.";

1.7. svītrot 62.2. un 62.5. apakšpunktu, 62.1, 67., 68. un 69. punktu un 79.7. apakšpunktu;

1.8. papildināt noteikumus ar 79.9. apakšpunktu šādā redakcijā:

"79.9. informāciju par iepriekš izsniegtās izziņas darbības laikā izmantoto naftas produktu apjomu, saražoto galaproduktu apjomu, realizēto galaproduktu apjomu un naftas produktu atlikumu, ja iesniegumu iesniedz jaunas izziņas saņemšanai.";

1.9. izteikt 81. punktu šādā redakcijā:

"81. Piegādātājs pirms naftas produktu (arī iezīmēto (marķēto) naftas produktu) piegādes Lauku atbalsta dienesta Elektroniskajā pieteikšanās sistēmā pārliecinās par lietotājam piešķirto naftas produktu atlikušo daudzumu un realizē naftas produktus, nepārsniedzot šo daudzumu un maksimālo vienas piegādes apjomu. Piegādātājs pirms naftas produktu piegādes nodrošina informācijas ievadīšanu Lauku atbalsta dienesta Elektroniskajā pieteikšanās sistēmā par lietotājam piegādājamo naftas produktu daudzumu. Ja lietotājs naftas produktus ieved Latvijas Republikā atbilstoši šo noteikumu 85. punktam vai saņem no lietotāja, kas pārvieto vai realizē naftas produktu atlikumus saskaņā ar Valsts ieņēmumu dienesta izsniegto atļauju naftas produktu atlikumu pārvietošanai vai realizācijai, informācijas ievadīšanu Lauku atbalsta dienesta Elektroniskajā pieteikšanās sistēmā par saņemto naftas produktu daudzumu nodrošina lietotājs.";

1.10. svītrot 82. punkta ievaddaļā vārdus "izziņu naftas produktu izmantošanai divējādi vai citiem mērķiem (oriģinālu)";

1.11.  papildināt noteikumus ar 82.3.1apakšpunktu šādā redakcijā:

"82.3.1 informāciju par iepriekšējā periodā izmantoto naftas produktu apjomu, saražoto galaproduktu apjomu un realizēto galaproduktu apjomu, norādot saņēmējus un naftas produktu atlikumu;";

1.12. svītrot 90. punktu;

1.13. papildināt noteikumus ar 90.1punktu šādā redakcijā:

"90.1 Lietotājam ir pienākums piecu darba dienu laikā pēc Valsts ieņēmumu dienesta pieprasījuma saņemšanas sniegt informāciju par pieprasījumā norādītajā periodā izmantotajiem naftas produktiem, saražoto galaproduktu apjomu un realizēto galaproduktu apjomu, norādot saņēmējus un naftas produktu atlikumu.";

1.14. svītrot 105. punkta ievaddaļā vārdus "izziņu naftas produktu izmantošanai koksa ķīmiskajai apstrādei (oriģinālu)";

1.15. svītrot 107. punktā vārdus "iepriekš izsniegto izziņu naftas produktu izmantošanai koksa ķīmiskajai apstrādei";

1.16. izteikt 112. punktu šādā redakcijā:

"112. Piegādātājs pirms naftas produktu (arī iezīmēto (marķēto) naftas produktu) piegādes Lauku atbalsta dienesta Elektroniskajā pieteikšanās sistēmā pārliecinās par lietotājam piešķirto naftas produktu atlikušo daudzumu un realizē naftas produktus, nepārsniedzot šo daudzumu un maksimālo vienas piegādes apjomu. Piegādātājs pirms naftas produktu piegādes nodrošina informācijas ievadīšanu Lauku atbalsta dienesta Elektroniskajā pieteikšanās sistēmā par lietotājam piegādājamo naftas produktu daudzumu. Ja lietotājs naftas produktus ieved Latvijas Republikā atbilstoši šo noteikumu 85. punktam vai saņem no lietotāja, kas pārvieto vai realizē naftas produktu atlikumus saskaņā ar Valsts ieņēmumu dienesta izsniegto atļauju naftas produktu atlikumu pārvietošanai vai realizācijai, informācijas ievadīšanu Lauku atbalsta dienesta Elektroniskajā pieteikšanās sistēmā par saņemto naftas produktu daudzumu nodrošina lietotājs.";

1.17. svītrot 114. un 115. punktu;

1.18. papildināt noteikumus ar 122.1punktu šādā redakcijā:

"122.1 Ja izziņa iezīmēto (marķēto) naftas produktu iegādei (izmantošanai par kurināmo), izziņa eļļas atkritumu iegādei (izmantošanai par kurināmo), izziņa par tiesībām iegādāties iezīmētos (marķētos) naftas produktus (izmantošanai brīvostās un speciālajās ekonomiskajās zonās), izziņa naftas produktu izmantošanai divējādi vai citiem mērķiem vai izziņa naftas produktu iegādei izmantošanai koksa ķīmiskajai apstrādei (turpmāk – izziņa) ir zaudējusi spēku, naftas produktu atlikumu atļauts izmantot izziņā norādītajam mērķim, realizēt vai pārvietot gadu pēc izziņas spēka zaudēšanas.";

1.19. izteikt 123. punkta ievaddaļu šādā redakcijā:

"123. Ja izziņa ir zaudējusi spēku, naftas produktu atlikumus drīkst realizēt vai pārvietot no izziņā norādītās naftas produktu uzglabāšanas vietas tikai ar Valsts ieņēmumu dienesta atļauju naftas produktu atlikumu pārvietošanai vai realizācijai. Atļauju izsniedz, pamatojoties uz iesniegumu, kurā norādīta šāda informācija:";

1.20. svītrot 126. punkta otro un trešo teikumu;

1.21. izteikt 129. punktu šādā redakcijā:

"129. Ja lietotājs naftas produktus saņem no lietotāja, kas pārvieto vai realizē naftas produktu atlikumus saskaņā ar Valsts ieņēmumu dienesta izsniegto atļauju naftas produktu atlikumu pārvietošanai vai realizācijai, informācijas ievadīšanu Lauku atbalsta dienesta Elektroniskajā pieteikšanās sistēmā par saņemto naftas produktu daudzumu nodrošina lietotājs, kas saņēmis naftas produktus saskaņā ar atļauju naftas produktu atlikumu pārvietošanai vai realizācijai.";

1.22. svītrot 6. un 7. pielikumā tabulu "Iezīmēto (marķēto) naftas produktu uzskaites tabula5" un 5. piezīmi;

1.23. svītrot 8. pielikumā tabulu "Iezīmēto (marķēto) naftas produktu uzskaites tabula6" un 6. piezīmi;

1.24. svītrot 9. un 10. pielikumā tabulu "Eļļas atkritumu uzskaites tabula5" un 5. piezīmi;

1.25. svītrot 12. un 14. pielikumā tabulu "Naftas produktu (arī iezīmēto (marķēto) naftas produktu) uzskaites tabula5" un 5. piezīmi;

1.26. svītrot 15. pielikumā tabulu "Saņemšanas apliecinājums".

2. Šo noteikumu 1.1., 1.2., 1.4., 1.5., 1.7., 1.9., 1.10., 1.12., 1.14., 1.15., 1.16., 1.17., 1.20., 1.21., 1.22., 1.23., 124., 125. un 1.26. apakšpunkts stājas spēkā 2019. gada 1. februārī.

Ministru prezidents Māris Kučinskis

Zemkopības ministrs Jānis Dūklavs